Par u statu erani da cunsidarà libari è uguali tutti i citatini; l'ugualità di u votu asercitatu in l'assamblea da i citatini atinesi era ditta isopsefia, in grecu anticu ἰσοψηφία, traslittaratu in isopsēphíà, cumposta da ""ἴσος (ísos)"" chì significheghja ""uguali"" è ""ψῆφος (psêphos)"" chì significheghja ""pitrucedda"" ma ancu ""votu"", essendu datu ch'è l'atinesi imprudavani i pitruceddi par sprimà u so votu. Frà i citatini ùn si pudia parò inchjuda (par via di una leghji di Pericle di 450 a.C.) ch'è i maghjori di sessu maschili, figlioli di parenti chì erani tremindù atinesi.